బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ఎయిర్‌టెల్‌లో టెలినార్‌ విలీనానికి డీఓటీ ఆమోదం
జియో రాకతో టెలికాం రంగంలో తీవ్ర పోటీ నెలకొన్న నేపథ్యంలో ఎయిర్టెల్ విలీనాలతో ముందుకెళుతోంది. ప్రస్తుతం భారతీ ఎయిర్‌టెల్‌లో టెలినార్‌ ఇండియా విలీనాన్ని ఆమోదిస్తున్నట్లు టెలికాం విభాగం సోమవారం ప్రకటించింది.
Samayam Telugu | Updated:
May 15, 2018, 03:40PM IST
ఎయిర్‌టెల్‌లో టెలినార్‌ విలీనానికి డీఓటీ ఆమోదం
జియో రాకతో టెలికాం రంగంలో తీవ్ర పోటీ నెలకొన్న నేపథ్యంలో ఎయిర్టెల్ విలీనాలతో ముందుకెళుతోంది. ప్రస్తుతం భారతీ ఎయిర్‌టెల్‌లో టెలినార్‌ ఇండియా విలీనాన్ని ఆమోదిస్తున్నట్లు టెలికాం విభాగం సోమవారం ప్రకటించింది. నార్వేకు చెందిన టెలినార్‌ అనుబంధ సంస్థే టెలినార్‌ ఇండియా. టెలినార్‌ ఇండియా లైసెన్సులను, ఆ సంస్థ బాధ్యతలన్నింటినీ భారతీ ఎయిర్‌టెల్‌కు బదిలీ చేస్తున్నట్లు నోటిఫికేషన్‌ విడుదల చేసింది. ఫలితంగా 7 టెలికాం సర్కిళ్ల పరిధిలోని టెలినార్‌ చందాదార్లంతా ఎయిర్‌టెల్ నెట్‌వర్క్‌లోకి వస్తారు. జనవరి నెల గణాంకాల ప్రకారం టెలినార్‌ ఇండియాకు 4 కోట్ల మంది చందాదార్లున్నారు. అదనంగా 4జీ సేవలకు ఉపయోగపడే 1800 మెగాహెర్ట్జ్‌ స్పెక్ట్రమ్‌ 43.4 మెగాహెర్ట్జ్‌ మేర ఎయిర్‌టెల్‌ పరమవుతుంది.
ఈ సంస్థల విలీనం కోసం, సెక్యూరిటీ డిపాజిట్‌గా ఎయిర్‌టెల్‌ రూ.1,700 కోట్లు చెల్లించాలని కోరుతూ టెలికాం విభాగం దాఖలు చేసిన పిటిషన్‌ను సుప్రీంకోర్టు గతవారం తిరస్కరించిన సంగతి విదితమే. విలీనాన్ని ఆమోదించమని టెలికాం విభాగాన్ని కోర్టు ఆదేశించింది. వేలం నిర్వహించకుండా ఎయిర్‌టెల్‌కు స్పెక్ట్రమ్‌ కేటాయిస్తున్నందున, ఒక్కసారి స్పెక్ట్రమ్‌ ఛార్జీ కింద రూ.1,499 కోట్లు, ఈ స్పెక్ట్రమ్‌ పొందిన టెలినార్‌ ఇండియా ఇంకా చెల్లించాల్సిన రూ.200 కోట్లు కలిపి వసూలు చేసుకోవాలన్నది టెలికాం విభాగం లక్ష్యం. దీనితో టెలికాం విభాగం నోటిఫికేషన్‌ విడుదల చేసింది.